LidanRubinov/Halacha-QA huggingface dataset:
שאלה: מה משמעות החיים? למה יש קושי עם האושר?: היי, זה שאלה מאוד חשובה ודחופה לי בתקופה זו. רציתי לשאול מהי משמעות החיים?? למה צריך לחיות אם יש לנו כ"כ הרבה קשיים ועם כול אושר מגיע גם הרבה קשיים??
תשובה: לק"י לך! השאלה ששאלת היא שאלה חשובה שהרבה פעמים אנחנו תולים בו, ובאמת בצדק, את החיים שלנו. השאלה הזו, בשונה מהשאלות על הייעוד שלנו, נוגעת באמת במה שקיים לנו בחיים, אותם קשיים שהזכרת. כדי לתת תשובה יותר מלאה נחלק את השאלה לשניים. משמעות החיים כדי להאיר את משמעות החיים נעשה את זה ממבט מיוחד שנובע מסתכלות על הדברים שאנחנו אוהבים. נדמה לי שכולנו אוהבים להיות שמחים ומלאי סיפוק. כולנו אוהבים לקבל, אבל גם לתת. כולנו אוהבים לעמוד באתגרים ולהרגיש שמה שיש לנו הרווחנו ביושר. אני צודק? אלו בעצם דברעם שהם נותנים חלק ממשמעות החיים. הקב"ה ברא לנו עולם אדיר כדי שיהיה לנו טוב, שנשמח ונשתמש בו. הוא נתן לנו מתנה! יחד עם זאת, אנחנו אוהבים להיות מלאי סיפוק, לדעת שמה שיש לנו הרווחנו ביושר ולעמוד באתגרים ( קשיים ומשברים). לכן, אנחנו לא תמיד אוהבים לקבל, אבל כן אוהבים לתת. אנחנו אוהבים להרגיש סיפוק ממה שאנחנו עושים כי זה אומר שלא עשינו משהו לחינם. כל זה נותן הרגשה של משמעות (ונדגיש שכרגע אנחנו ממש לא מדברים על הייעוד, שזה שאלה נפרדת). המשמעות בחיים היא להידמות לבורא שברא לנו עולם מדהים כדי להיטיב לנו  שאנחנו נעשה טוב ונהפוך את העולם לטוב יותר, אבל שלא ניתן לאחר תחושת מסכנות ונזקקות. שירגישו שמקבלים את זה ביושר וכבוד, גם אם זה דורש מהמקבל מאמץ קטן (שבשבילו יכול להיות מאמץ בינוני וגדול, כמו ת סמלי של עשרה שקלים לכל ילד ליום כיף מושקע ואיכותי בפארק שעשועים). רגע, אם העולם נברא כדי להיטיב לנו אז מה זאת אומרת להפוך אותו לטוב יותר? ובכלל, איזה טוב זה כשיש קשיים? אלו בעצם השאלה השניה. קשיים בחיים כמו שאמרנו לפני זה - אנחנו רוצים להרגיש שמה שיש לנו הרווחנו ביושר. איך מרגישים את זה? מתוך עמל. העמל הזה הוא לפעמים גופני-גשמי ולפעמים בלב-רוחני. לא פעם קשה לנו לקבל משהו בחינם אז ה  מזמן לנו קושי כדי שנקבל אותו וגם כדי שנעריך אותו. יש לנו כל כך הרבה טוב סביבנו ובתוכנו שאנחנו אפילו לא מודעים לכך. לפעמים באמת קשה לנו לשים לב או להעריך את זה עד שזה איננו. לא תמיד זה כך. לפעמים ה  נותן לנו את הקושי-משבר בשביל שנוכל להבין ולראות את הסיבות לאושר. את זה אפשר ללמוד מאשה שכורעות ללדת - היושבת על המשבר בלשון ח. מתוך כל הכאבים יש שבר, אבל דווקא שם יש צמיחת חיים חדשים והרבה אושר בנשמה החדשה שירדה לעולם. יש שבר בשביל ליצור תיקון. יש קושי בשביל שיהיה אושר כי בלי זה לפעמים קשה לנו להגיע לאושר. כמה שונה הוא אושר של מטפס הרים מנוסה שהפעיל לפסגה תלולה לעומת אושר של בעל פחד גבהים שמגיע לפסגה. כמה שונה היא ההרגשה של המסוגלות שיש לשנים. ברור שהאושר והרגשת המסוגלות של בעל פחד הגבהים יותר גבוה. למה? כי בדרך היו כמה שברים וסדקים. אז למה אי אפשר בלי כל זה? מה נעשה? לפעמים צריך משהו שינפץ את המסך מול העיניים שלנו ושיפתח גם את הלב. ברור שזו תשובה אחת ויש עוד הרבה מה להרחיב ולהוסיף. מקווה שהדברים עזרו, ואם יש עוד שאלות או בירורים בנושא זה או בנושאים אחרים אפשר לפנות בשמחה. הרבה הצלחה, נתנאל Netanelweil gmail.com
שאלה: תמונות לא צנועות - לבנות: ו על כל העזרה. לפני בערך חודש גלשתי לי בגוגל תמונות, סתם ראיתי תמונות של כל מיני אנשים מסרטים (הארי פוטר וכאלה) שפתאום עלו שם תמונות לא לעניין. אבל בכלל. הייתי כל כך המומה. לא יכולתי לסגור את זה. איך אני יכולה להיפטר מהזכרונות?
תשובה: פונה יקרה, החל מתחילת גיל ההתבגרות (בערך סביב גיל 12, 13) מתעוררות תחושות ומחשבות מיניות. וככל שעולים בגיל זה מתבגר. זה דבר טבעי ונורמלי לחלוטין. ואפילו יותר מכך, זה דבר רצוי. כמו שהנפש שלך מתבגרת ומעמיקה, כמו שהגוף שלך משתנה, כך גם בנושא של המיניות. יצר המין שמתפתח בגיל הזה, יגרום לך להימשך לבעלך, לרצות לחלוק איתו, לא רק נפש, מחשבות ונשמה (שאלו דברים חשובים ביותר- בכלל, ובפרט בחיי נישואים) אלא גם- גוף! שזה לא פחות חשוב בחיי נישואים. קשר גופני זה חלק ממכלול שלם של קשר, של אהבה אהבה אמיתית כוללת בתוכה חיבור של הרבה חלקים בין בני זוג, חיבור בנפש, בעומק, בפנים, חיבור של חוויות ותחושות, וגם, כשלב, חיבור בגוף, וכדי להגיע לחיבור כזה, צריך הרבה השקעה, ונתינה והדדיות, וזמן. זמן כדי ליצור קשר, זמן כדי להעמיק אותו, ומעמד של חופה כדי לקדש אותו. ואז זה קדוש ונכון ושמח וטהור. נכון, שיש תחליפים מהירים ופשוטים יותר, חווויות "חד פעמיות", ריגושים חד פעמיים, אבל הם תחליפים, פשוטים, שמורידים ומנמיכים את הערך של הדבר הגדול הזה, מוצאים ממנו את כל הפנים, ומשאירים רק את החוץ, רק את העיסוק בדברים החיצוניים, וכשזה בלי קדושה, אין לזה עומק, ערך, נשמה. וזה מה שמראים לנו בכל הסרטים. ואת כותבת, ובצדק, שזה לא מה שאת רוצה. לא רק מה שאת רוצה. אבל המחשבות והרצונות קיימים. אז מה עושים? קודם כל לדעת שאת כל הכוחות האלו תוכלי להוציא לפועל ולבטא עם בעלך בע"ה. ברור שצריך לדאוג שהקשר ביניכם יבוא לידי ביטוי במקום נכון שמוסתר מכולם וכשהזמן יתאים לכך. אבל זה יבוא בע"ה וזה יהיה טוב. ובינתיים, לגבי המחשבות והדמיונות, באופן כללי, על המחשבה הראשונה אולי יותר קשה לשלוט, אבל מהמחשבה השנייה והלאה אדם יכול להתגבר, לשלוט על המחשבות ולהחליט איזה מחשבות יכנסו ואיזה לא. הוא בעל הבית על עצמו ויכול להחליט מה יכנס ומה לא. ספר החינוך שואל על המצווה של "לא תתאווה" - איך אפשר לצוות על אדם לא לחשוב על רכוש השייך לחברו??? ועונה, שה  מאמין באדם שהוא כן מסוגל לשלוט במחשבות והראיה זה האיסור הזה. (אולי תנסי לחשוב מראש על מה לחשוב- מחשבות טובות או במה להתעסק כדי להעביר את המחשבה השנייה והלאה מהראש) אני כותבת את זה ויודעת שזה מאוד קשה ובכלל לא פשוט, אבל לפחות שזה יהיה הכיוון. שה  מאמין בך שאת מסוגלת. ובינתיים, כדי להעסיק את ה"מוח" בדבר אחר, כדי לא להשאיר וואקום, לחשוב לאן את יכולה לכוון את כל השאיפות שיש לך, ממה את יכולה לעשות בינתיים עם כל כוחות החיים שלך, לאיזה עשייה ברוכה לנווט אותם, לחסד, לעזרה לחברות, לפעילויות שיביאו לידי ביטוי את כוחות הגוף הקיימים בך כמו ריקוד, התעמלות, יצירה וכו. וזכרי, לכל יצר בחיים הקב"ה נתן את המסלול הנכון לו בו הוא בה לידי ביטוי, ואני מקווה שעם עוד סבלנות תזכי לחוש זאת באופן ממשי. ובעלך, אם הוא היה יכול למסור לך מסר, היה מבקש ממך לחכות עוד קצת, להמתין עד שהקשר ביניכם יוכל להיות שלם וטהור יותר, עד שהחיבור ביניכם יהיה אמיתי וקדוש, בהצלחה רבה! את מוזמנת לפנות אלי למייל בשמחה, אם תרצי, נעמה tepernaama gmail.com
שאלה: חתונה: האם ניתן להתחתן בתאריך 14.7.2015 החתן הוא ספרדי? האם רב יכול לקדש?
תשובה: התאריך העברי הוא כ"ז תמוז. רק לחתן ספרדי מותר להתחתן בתקופה זו ורב יכול לקדש אותם. כדאי לכם לוודא בפועל עם המועצה הדתית שהרב מטעמה עתיד לחתן אתכם. עיינו בקישור להלן
שאלה: עבודה בחוה"מ: אני עובדת במפעל ורציתי לדעת אם מותר לעבוד בחול המועד פסח.
תשובה: קשה להבין מתוך השאלה את הסיפור כולו. אשמח אם תסבירי אותו ביתר הרחבה - עד כמה העבודה שלך חיונית לך, מה יקרה אם תכבדי את המועד ולא תעבדי וכדו, ואז אפשר יהיה לדעת.
שאלה: הרבה שאלות בהלכה : הרב. אני בן 16. רציתי לשאול כמה שאלות. 1. האם מותר לשחק בשבת במגנטים? 2. בע"ח בשבת. מותר ללטף להרים? 3. אני כוסס ציפורניים. קשה לי להפסיק עם זה. ניסיתי כמה פעמים, לפעמים הצלחתי לתקופות זמן קצרות ולפעמים לא. שמעתי שיש עם זה בעיה בשבת, זה נכון? ואם כן, מה? ומה אסור? העור, הציפורן. 4. אני אוהב לתופף, מאוד. וגם בזה קשה לי מאוד להפסיק. כששרים בסעודה בשבת אני מתופף על השולחן וכו. האם זה בעייתי? 5. אני קצת מבולבל בעניין של מתן תורה וחטא העגל. זה קרה באותו זמן? אם לא, מה היה בכל דבר? אשמח אם הרב יוכל לפרט בנושא. מתי קרה כל אירוע, מה היה בו וכו ב מראש
תשובה: א.מותר ב.מותר ללטף. מותר להרים רק אם הוא שלך ובאחריותך וכך אתה נוהג עימו בדרך כלל. לאחרים אסור להרים. ג.בכלי ציפורן אסור משום גוזז, ועל אף שאינו כשיעור יש בזה איסור חצי שיעור מה"ת. וביד או בפה, אסור מדרבנן. ובעור אסור מדאו  גם ביד, שכך דרכו. אם הציפורן מכאיבה ופרשה רובה, יש להתיר להסירה ביד. ד.לספרדים אסור, ולאשכנזים לשיט  ערוה"ש הדבר מותר לכתחילה ה.משה עלה להר, וירד להגביל את העם שלא יעלו להר. מיד היתה התגלות סביב הר סיני בה התנבאנו בראיה ודאית של מציאות ד  ואמיתת תורתו, ומשה עבדו. שמענו את הדברות (מחלוקת תנאים כמה שמענו מד  וכמה ממשה). אחרת כך משה עלה אל ההר לארבעים יום, והיה חטא העגל. משה ירד, שבר את הלוחות והרג עם בני לוי את עובדי העגל, ריצה את ד  שלא ישמיד את רוב ישראל (תחילת הריצוי עוד בהר עצמו), ושב לעלות לקבל לוחות שניים לאחר זמן.
שאלה: סוכריות של חברת וונקה - WONKA: קיבלתי סוכריות טופי LAFFY TAFFY, בטעמים דובדבן ובננה, של חברת וונקה - WONKA, ורציתי לברר על הכשרות שלהם, יש עליהם את הסמך U בעיגול, ועל האריזה המקורית יש מדבקה שעליה כתוב: כשר פארווע בהשגחת אב"ד דק"ק יאקע הרב חיים ישעי קעניג. אודה לברורכם האם המצור כשר ומהי רמת כשרותו. עמית
תשובה: אנו ממליצים לך לפנות למחלקת היבוא ברבנות הראשית ולברר האם יש למוצר אישור מהרבנות והאם הוא מהדרין 02-5313131
שאלה: בשר וחלב: אם מפיקים לקטוז טהור מחלב האם מותר להשתמש כ בו עם תוצרי בשר
תשובה: היום מפיקים לקטוז בחומרי גלם שונים ואף לא מחלב. במידה והוא מופק מחלב אז יש לו דין של חלב עם כל המשתמע מכך. כלומר: הוא חלבי ואסור עם בשר
שאלה: תחום שבת: בס ד אני חוזר בתשובה והמשפחה שלי נוסעת בשבת לסבא וסבתא שלי שגרים עיר לידנו ואני הולך לשם ברגל אך שמעתי שזה איסור של תחום שבת או משהו כזה. השאלה שלי היא האם יש איזה דרך שבא להעביר את תחום השבת שלי למקום אחר לאחר שכבר נכנסה השבת?
תשובה: וברכת ד  באופן עקרוני אדם יכול ללכת 1.2 ק"מ מחוץ ליישוב שלו (מקצה התחום שלו) אפשר להאריך את התחום בעוד 1 קילומטר בערך. כל זה נעשה לפני שבת, אבל הפרטים הם רבים, וכדאי לבדוק את התחום ביישוב שלך והאם 2 ק"מ (קו אוירי) מספיקים כדי להגיע לבית הסבא סבתא. אם המרחק פחות מ 2 ק"מ קו אוירי אפשר לבדוק עם רב מקומי שיסביר לך כיצד עושים ערוב תחומין. יהודה הלוי עמיחי מכון התורה והארץ
שאלה: יחס לאם: לכבוד הרב, עד לפני שבוע אחותי בת ה הייתה גרה בבית הורי. אמי היא אשה שמאוד חשוב לה לדעת איפה הילדים שלה נמצאים עד כדי קיצוניות. מאז ומתמיד שאלה אותנו לאן אנחנו בדיוק הולכות ועם מי בדיוק. תמיד היינו צריכים לדווח לה על כל יציאה מהבית לפרטי פרטים. כמובן שדבר זה מאוד כובל וחונק אבל לא הייתה לנו ברירה אלא להגיד. אני ב"ה התחתנתי לפני כמעט שנים. אני ובעלי החלטנו לגור אחרי שנתיים של נישואים ביו"ש. לאמי מאוד קשה עם זה כי היא מאוד לא מאמינה בכל נושא ההתיישבות ומושפעת מאוד מהתקשורת השמאלנית שרק מציגה אותנו באור שלילי. היא אסרה על אחיותי (אחת היום בת - והשניה בת -) לסוע אלינו וכמובן שהיא בעצמה לא מגיעה אלינו כלל. לי זה לא כ"כ מפריע כי הקשר עם אמי לא היה אף פעם טוב והשתחררתי מהלחצים והביקורת שהייתה מפעילה עלי מאז ומתמיד. לאחיותי אין שום בעיה להגיע אלי והן מאוד רוצות אבל בגלל שאמי דורשת לדעת בדיוק היכן הן, היה לנו מאוד קשה למצוא דרכים שיגיעו אלי. בסוף מצאנו דרכים שונות לכך שיגיעו אלינו, כמו למשל דרכים שבהן אמי לא תשאל לאן הן הולכות (אם לדוגמא היה יום שהן היו צריכות ללכת לעבודה והלכו במקום אלי, אז הן היו מגיעות אלי ואמי לא הייתה שואלת אותן בצאתן לאן הן הולכות כי היה ברור לה שהן הולכות לעבודה וגם אחיותי היו חוזרות תמיד לא בשעה מאוחרת מדי, אלא בשעה שגם ככה הן היו חוזרות בה לאחר העבודה באופן הרגיל. ד"א, אי אפשר היה להגיד לאמי שהן הולכות לחברה (הרי גם אני חברה שלהן) משום שאמי תמיד דורשת לדעת עם איזה חברה בדיוק הן הולכות. תמיד תמיד אמרתי לאחיותי שלא ישקרו לאמי אלא ננסה יחד למצוא דרך לכך שיגיעו אלי בלי לשקר. כמעט תמיד זה הצליח ב"ה. ראשית כל, האם נהגתי עד היום בצורה נכונה עפ"י התיאור שתיארתי? ב"ה אחותי סוף סוף עברה לדירה עם שותפות ועכשיו יכולה לעשות כרצונה באופן חופשי בלי לדווח על כל דבר. כמובן שהיא תוכל לבוא אלי בחופשיות, מתי שהיא רוצה ואיך שהיא רוצה ובשעות שהיא רוצה. בשבת הקרובה היא רוצה לבוא אלינו. לא כ"כ יודעת מה היא יכולה להגיד לאמי אם תשאל אותה איפה היא עושה שבת (להגיד שהיא באה אלי זו לא אופציה) אבל מקווה שיסתדר. אחותי הקטנה יותר שעדיין גרה בבית מאוד רוצה להצטרף. מה שהן חשבו לעשות הוא שאחותי הקטנה תגיע לדירה של הגדולה ביום חמישי, והן יגידו לאמי שהן עושות שבת יחד. העובדה הזו אינה שקרית משום שהן באמת עושות שבת יחד, פשוט לא בדירה של הגדולה אלא אצלי. אני באמת לא יודעת האם כל מה שאנו עושות הוא נכון. קראתי פעם תשובה מרב שאמר שאמי לא יכולה להחליט על לאן הבנות שלה נוסעות (אני מקווה שאני מדייקת בדברי הרב). האם כל העניין הזה של לא לשקר אלא להגיד דברים שעובדתית הם נכונים אבל בסוף זה כן העלמת האמת בצורה מסוימת-האם הוא נכון? האם זו דרך נכונה? וסליחה ממש על האורך. הייתי חייבת לכתוב את כל זה כדי שהרב יבין מאיפה נוסעת ההתנהגות שלנו. ומשהו נוסף-אמא שלי היא עקשנית מאוד ואי אפשר לדבר על לבה ולנסות לשכנע אותה שכן יבואו. פשוט בלתי אפשרי. עובדה שעד היום היא לא נסעה אלינו אף פעם. ושבוע טוב.
תשובה: חיזקו ואימצו על המגורים ביהודה ושומרון, לחיזוק א"י. מותר לכתחילה לגור שם על אף דעת אימך, ולאחיותיך מותר לנסוע אליך ללא בעיה. נהגת נכון, לשנות מן האמת עבור ה ולכן נסו לומר חצאי אמיתות וכד  על מנת שלא להכאיב לאמך ושלא לגרום למציאות של מריבה.
שאלה: דעת הורים מול דעת בן זוג: אני יוצאת עם בחור כמעט חצי שנה והוא מתעקש שאבוא אליו לשבת. ההורים שלי לא מתלהבים מהרעיון ואף מתנגדים לכך בשל דאגה וגם כי הוריו גרושים והוא חי לבד עם אימו. מדובר בבחור טוב,שומר תורה ומצוות,אדם מכבד ומאמין שנפגש עם הורי מספר פעמים ואף היה אצלנו בבית שבת. חשוב לי לשמור על יחסים טובים ותקינים עם שני הצדדים, מה מומלץ לעשות? האם ללכת אליו בניגוד להחלטת הורי או להקשיב להורי ולגרום לו להרגיש רע וכאופציה שנייה?
תשובה: ב"ה, לא טוב להתארח שבת שלימה לפני החתונה, נגררים לשיחות נפש עד אמצע הלילה, ועוד כל מיני דברים, לכן תעבירי את הביקור ליום חול. דני ארגמן
שאלה: הלכות לשון הרע: א. כיצד לפני תקופת החפץ חיים נשמרו הל לשון הרע? שמעתי פעם הגדרה מרב חשוב שהחפץ חיים זצ"ל הפך את הנושא הזה לממש מקצוע בתורה? הרי הרחבה כשלו לא מופיע לא ברמב"ם ולא בר יונה. ב. האם כאשר מדברים על מקום מסויים מותר לי להגיד שהמחירים האלו מופקעים? גוהים מדי לדעתי? פעם היה זול יותר?
תשובה: שמרו על פי הרמב"ם. גם הלכות שבת קודם השו"ע ידעו מתוך הגמרא עצמה. ב. אם הד ר נבדק בצורה ברורה (אותו סוג ירק אותו טיב אותה איכות אותו מקור תוצרת כל המדדים זהים) ואומרת זאת ללא הגזמא ומתוך כוונה לעזור לשני שלא יבזבז כספו. כלא מתקיימים כל התנאים הללו אין לאמר את הדברים. בברכת התורה הוארץ יהודה הלוי עמיחי
שאלה: מס שאלות: קראתי מאמר מדהים של הרה"ג דוד הרשקה על מגילת אסתר - תחפושת ספרותית. הרב מוכיח באותות ומופתים את אירוניה והסטירה שעומדת בפשט הברור מאחורי כוונת כותב המגילה כלפי הדמויות שם, כדי לבטא את מצבה העגום של מלכות בשר ודם ושל התהפוכות בה. א. כיצד אפשר מצד אחד גם להבין כך את המגילה, וגם מצד שני ללמוד את הסודות שנכתבו על המגילה - אם היא באמת באה ללגלג על מלכות אחשורוש איך ניתן לומר שאסתר היא בבחינת כנס"י, ושפורים הוא תהליך נסירה ועוד בחינות דומות? או שמא זה לא סותר כלל וכלל? ב. אם הרב יגיד שמדובר בשבעים פנים, יש לי שאלה שעומדת בפני עצמה.כיצד אפשר לדעת עם רעיון שעלה לי תוך כדי לימוד שאולי סותר את הפשט דרש וכד הוא חלק מפנים של התורה או שעליי לוותר עליו? ג. הרב במאמרו משתמש בביטוי "כותב המגילה" האם לא ברור שמרדכי ואסתר כתבו אותה?
תשובה: בכל כתבי הקודש יש נגלה ונסתר: המושג פרד"ס ממחיש את העובדה שבכל פרק ופרשיה יש מספר קריאות: פשט, רמז, דרש וסוד. כך במגילה יש את קריאת הנגלה, אליה מתייחס המאמר שאתה מציין ויש קריאת נסתר שמוצאת בדמויות ובסיפור רמזים וסודות של תהליכים אלוקיים עליונים (כנסת ישראל  נסירה וכיו"ב). הואיל ולא קראתי את המאמר אינני יכול להסביר מדוע מדובר שם על  כותב המגילה  ולא על מרדכי ואסתר.
שאלה: כשרות באילת: אנו מחפשים פיצריה פלאפל באילת עם כשרות מהודרת שניתן לסמוך עליה. האם אתם מכירים מקום כזה?
תשובה: ממליצים לך לפנות ל 053-2214191
שאלה: התמודדות נשים בבחירות לכנסת: לרב, רציתי לשאול בהקשר של הבחירות הקרבות הבאות, היו דיונים בעבר ויש גם כיום לגבי ההיתכנות ההילכתית של ריצה לכנסת עבור אישה, 1. האם מדובר בשאלה הלכתית? 2. קיימת מפלגה של נשים חרדיות שמתמודדות בכנסת הבאה, לטענתן יש להם פוסקים בעלי שם שמתירים את ההתמודדות שלהן, ומפני נימוקים שונים אותם פוסקים לא מוציאים את התמיכה באופן פומבי, האם בשיח הלכתי מצב בו פוסק, שמבצע פסיקה במרחב בציבורי יכול להישאר בעילום שם? מראש
תשובה: נראה לי כדבר פשוט שיש היבטים הלכתיים לשאלה זו. לאמור: לשאלה זו יש היבטים רבים, אך פשוט שיש לה גם היבטים הלכתיים. אתה שואל האם פוסק יכול להישאר בעילום שם - עובדה היא שהדבר נעשה, וכנראה הרבה, ובתחומים רבים. העובדה כי פוסקים אינם מפרסמים את דבריהם בנושאים ציבוריים בפומבי - מטרידה מאוד. היא מטרידה גם בשל העובדה שהיא מלמדת על אווירת הפחד והאלימות שהתורה מתנהלת בה, וגם על כך שהפוסקים לעתים עוברים על "לא תגורו", ועל "לא תהיה אחרי רבים לרעות". כואב מאוד מאוד.
שאלה: ירושה גוי: שאלה כללית בנושא ירושה. לפי ההלכה, האם אישה גויה שהתחתנה עם יהודי נישואים אזרחיים רשאית לקבל חלק מירושת בעלה היהודי שנפטר? הערה: מדובר על בקשה לרושה בבית הדין הרבני ולא בית משפט האזרחי
תשובה: אין מקום לשום קשר קרוב של יהודי וגויה. הנישואים הללו נוצרו בחטא ואין להם שום מעמד הלכתי. על דבר דומה הרג פנחס הכהן את זמרי בן סלוא. לכן בית דין רבני בוודאי לא יאשר שום ירושה במקרה כזה.
שאלה: לימוד מהאינטרנט: לכבוד הרב! אני היום סטודנט ב"ה. ואני מאד אוהב ללמוד. אני לומד הרבה גם מהאינטרנט, ישנם הרבה הרצאות שאני שומע בכל מיני נושאים, וכן גם קורא חומר קריאה מהאינטרנט. לאחרונה עלתה לי שאלה ככה, באינטרנט יכול להיות הרבה מאד בעיות של זכויות יוצרים וכו, איך אני יכול לדעת מאיזה אתר אני יכול ללמוד? איך אני יכול לדעת שהחומר שאני קורא עכשיו, הוא חוקי? איך אפשר לדעת שההרצאות שאני שומע בעיקר ביוטיוב, הם חוקיות ושאני לא עובר על זכויות יוצרים? שאלתי בקצרה, איך אני יכול ללמוד מהאינטרנט כך שאני יכול להיות רגוע שאני משתמש בחומר שהוא חוקי ושלא עבר על זכויות יוצרים?
תשובה: התכוונת כיצד תוכל לדעת שעל פי ההלכה אין בעיה בכך. במקום ציבורי שכזה שיש בו מערכת אכיפה במדינות, יש חזקה שמה שמצוי בו (אם אין אינדיקציה אחרת) הרי הוא ברשות הבעלים. אחרת, יתבע את שלו.
שאלה: יהודייה רק במסמכים: היי יש לי בעיה שגיליתי לאחרונה ואני ממש אובדת עצות אבא שלי יהודי ואמא שלי לא, כאילו אבא שלה כן אבל אמא שלה לא. עכשיו, היא גדלה כיהודיה לכל דבר, המשפחה שלה שמרה כשרות חגגה חגים והכל.גם אנטישמיות היא חוותה. ההורים שלי לא התחתנו בארץ אבל התחתנו חתונה יהודית לכל דבר, עם חופה וכתובה והכל. סבא שלי היה בין העשירים במדינה שהם היו גרים בה ויכל לקנות הכל בכסף, אם זה אזרחות ואם זה יהדות. וזה מה שקרה, מסתבר שהיו להם קומבינות במשרד הפנים ואמא שלי רשומה כיהודיה וכמו כן גם אני ואחים שלי. גם אני גדלתי כיהודיה אבל עפ"י ההלכה אני לא נחשבת יהודיה אם אמא שלי לא עברה גיור. כשדיברתי איתה על זה היא התחמקה ואמרה שאני יהודיה לכל דבר ואני אוכל להתחתן ולהפסיק עם השטויות.אבל זה באמת חשוב לי אני רוצה לעשות גיור אבל מפדחת שאם אני אפתח את זה לא יבינו למה גיור אם אמא שלי יהודיה ואני אסבך את אמא שלי והנישואים שלה לא יהיו חוקיים או משו כזה ויהיו בעיות אחרות. זה חשוב לי שזה יהיה הלכתית מוכר שאני באמת יהודיה כי גם התחזקתי בדת ואני שומרת שבת וגם הבן זוג שלי דתי ומן הסתם זה חשוב גם לו, אני לא רוצה להיות יהודיה מזוייפת. אני לא יודעת מה לעשות או למי לגשת מבלי לסבך אף אחד.
תשובה: ישר כחך על הישרות, ועל הדבקות באמיתת התורה. הדבר טעון בירור מסודר יותר, לא כתבת כיצד את יודעת שאימך אינה יהודיה ומשקרת. ככלל, אפשר להתגייר באופן שאינו גורם לשיבוש כל חיי משפחתך. נא להתקשר. בהצלחה
שאלה: תיונים של תה: קיבלנו תיונים בבודדים של ויסוצקי, זה תיונים ללא רגילים שלהם(זה בטעמים צ אי מסאלה וכד ) על העטיפה של התיונים הבודדים האלו לא כתוב כשרות, האם מותר להשתמש בהם?( האם לויסוצקי יש אותה כשרות על כל הסוגים של התיונים??)
תשובה: יש להם הרבה סוגים של תה, חלק כשרות רגילה וחלק מהדרין. ניתן לברר עם בד"ץ מהדרין של הרב רובין 08939706
שאלה: אבל: ברצוני לשאול האם מותר לי להשתתף בערב חברה בעבודה כאשר אני נמצאת באבל על אימי ונשאר עוד שבועיים וחצי לשנת האבל? האם מותר לשבת בצד? ןהאם מותר ללכת לחתונה של חברים מאוד חשובים לי ולבעלי? אשמח אם תעזור לי
תשובה: וברכת ד  א. אנא פרטי מה כולל ערב חברה (האם יש שם סעודה, קלות ראש, הרצאות? ). ב. אין ללכת לחתונה למרות כל הצער שבכך, אבל כבוד אביו ואמו הוא דבר חשוב ביהדות. בברכת התורה והארץ יהודה הלוי עמיחי מכון התורה והארץ
שאלה: לקראת פסח: חבילה של קמח מלא סגורה האם נחשבת חמץ וצריך לבער לפני הפסח או שניתן להשאיר ולהשתמש לאחר החג? שאלה נוספת, אבקות מרק למיניהן כמו מרק בטעם עוף האם נחשבות חמץ אם ברכיבים לא כתוב קמח אלא עמילן והאם צריך לבער?
תשובה: על אף שאין להשתמש בקמח זה בפסח - הוא אינו מוגדר כחמץ, ומותר להשאירו. לגבי עמילן - קשה לדעת, כי צריך לדעת באיזה עמילן מדובר.
שאלה: קלמנטינה - עורלה: קיבלתי שקית קלמנטינות שאיני יודע את מקורה. קלמטינה לא מופיע ברשימת העורלה של פירות חורף תשע"ה שמופיע באתר שלכם. מה דינה? האם צריך לחשוש לעורלה? עמנואל
תשובה: אין לשש ערלה. תפריש תו"מ מספק בלי ברכה (מעשר עני)
שאלה: אורך הציצית: כבוד הרב ברוך השם בתקופה האחרונה בני מקפיד יותר ויותר על מצוות הציצית. אך חוטי הציצית הם דיי ארוכים (מגיעים עד הברכיים שלו). השאלה היא האם ניתן לקצרם, ואם כן עד איזה אורך והאם אני יכולה לעשות זאת או רק רב מראש והמשך יום טוב
תשובה: ב"ה, אם הוא ילד קטן אפשר לקצר אותם ל 24 ס"מ - החוטים והגדיל. דני ארגמן
שאלה: אכילת מוצרי חלב אחרי עוף: שמענו שבהולנד הם שומרים אחרי אכילת עוף רק שעה. אלו אנחנו 6 שעות. מדוע? אם נעשה כך גם בישראל זאת תהיה בעיה?
תשובה: ב"ד וברכת ד  לכתחילה יש לשמור שש שעות, כפי שמשמע ברמ"א, ועוד פוסקים, וכן דרכם של ת"ח. אמנם חולים או מי שמנהגו אחר יכולים לנהוג פחות, אבל אנשים רגילים צריכים לשמור שש שעות. בברכת התורה והארץ יהודה הלוי עמיחי מכון התורה והארץ
שאלה: שם שני לבת: ברוך ה נולדה לי בת שנייה והחלטנו לקרוא לה תמר. אך אני מאוד אוהבת ומתחברת לשם עמנואל שיש לו משמעות מקסימה בעברית וגם ניחוח בינלאומי. האם ניתן לקרוא לבת עמנואל כשם שני? ומה משמעות השם?
תשובה: ציטוט מתוך עמונאל - יש מאן דאמר שסיומת  אל  בשם של נקבה עשויה למשוך דין.
שאלה: שימוש בספל מיוחד בשבת: לכבוד הרב קיבלנו במתנה ספל פשוט לקפה, אך על הספל מבחוץ מצויר כמין פס שחור שכאשר יש בתוך הספל משקה חם הפס הנ"ל הופך לאדום. האם מותר להשתמש בספל בשבת ולמזוג לתוכו מים חמים? ושבוע טוב.
תשובה: אין להשתמש בשבת, אלא אם מדובר בשתיה חמה לחולה ואין כוס אחרת
שאלה: עבודה במקום לא כשר עקב חוסר ברירה: חיפשתי כבר המון המון זמן עבודה, עקב רצון לעשות כסף, ולא מצאתי בשום מקום מתאים מפאת חוסר זמן יש לי לימודים בנוסף. לאחרונה מצאתי סניף של מקדולנדס לא כשר, השארתי שם פרטים וכנראה יחזרו אלי. השאלה שלי היא: עקב חוסר ברירה שלא מצאתי בכלל עבודה המתאימה לי כרגע, האם יש לי היתר לעבוד בסניף לא כשר? אשתדל בלי נדר בעזרת השם לעשות כמה שפחות כדי לגעת בנושא הלא כשר שם, כגון לא לאכול מהאוכל שם, וכ ו. מראש, מקווה לתשובה מהירה.
תשובה: וברכת ד  יש שתי בעיות בעבודה במקום לא כשר. א. בעיה הלכתית שאם אתה נותן לסועד את האוכל הטרף (אם יש), אזי אתה מכשיל את האוכל. אמנם הוא יקבל בכל מקרה את האוכל הלא כשר, אבל בכו"א יש בכך משום מסייע להכשיל את חברי. ב. אם יראו אדם דתי עובד בחנות זאת יש לחוש שמא אנשים יחשבו שהחנות כשרה, ועל כן אין לעבוד שם גם מדיני מראית עין. הקב"ה ישלח לך פרנסה ברווח וביושר ושמחה יהודה הלוי עמיחי מכון התורה והארץ
שאלה: זוגיות בגיל צעיר: יש בחור שממש מוצא חן בעיני והוא גדול ממני בשנתיים. האם זה ר שאני אצא איתו או שאני צעירה מידי? אני קצת בדילמה כי מצד אחד קשה לי לשלוט ברגשות שלי ומצד שני אני לא יודעת אם זה ר שאני אצא עם בחור בגיל הזה. ואולי זה יכול לעשות לי נזק כי בכל זאת אני לא אתחתן איתו בשנה הקרובה.
תשובה: ב"ה, לא שייך ליצור זוגיות בגיל 16, מימלא בשנתים הקרובות את לא תתחתני, לא להכנס למערכת יחסים שטומנת בחובה רבה שאלות הלכתיות קשות. דני ארגמן
שאלה: קשר עם בנים: אני בת 16 ויש לי חבר טוב שאני באמת מרגישה פתוחה אתו וכיף לי לדבר אתו. בעיקרון אני נגד קשר טוב עם בנים בגיל הזה כי זה גיל שאני בונה את עצמי ובנים יכולים ממש לבלבל אותי ולא לתת לי להוציא את מי שאני באמת. אבל באמת שממש כיף לי עם הבחור הזה, אני מרגישה שאני מגיעה בזכותו לתובנות מאוד חשובות בחיים והוא כן תורם משהו חיובי בהתפתחות שלי. הבעיה היא שאני לא רואה את עצמי מתחתנת אתו בעתיד כי הוא לא הסגנון שלי ואנחנו פשוט לא מתאימים. אז השאלה פה האם הקשר שלנו הוא ר או שעדיף לחתוך אותו? מראש!!!
תשובה: יש להמנע מכך
שאלה: פרונו: בעלי ואני זוג דתי. לפני כמה ימים בעלי חשף בפני עובדה מאוד כואבת. הוא גילה לי שהוא מכור לסרטי פרונו, ועל כן לצערו יוצא לו לראות. אני לקחתי את זה קשה ומאוד נפגעתי. שאלתי היא, האם זה בגדר בגידה, ואיך הוא יכול להתמודד עם היצר?
תשובה: וברכת ד  אין בזה גדר של בגידה הלכתית, אבל יש בזה גדר של בגידה רוחנית, דהיינו ההרגשה שלך היא אמיתית וכואבת. לגבי שאלת ההתגברות על היצר נראה שזה לא תהליך פשוט וקצר, אלא צריך לעבוד על כך בצורה מסודרת ומובנת. תחילה הוא צריך להכיר בחסרון הזה שהביא אותו לידי ראיית סרטים אלו, פעולה זו צריכה להיות מלווה בהדרכה מה הבעיה ההלכתית והרוחנית בראיית סרטים אלו, חייב להעשות עם אדם שיעזור לו בנושא. כמו כן עליו להסכים ללכת ולהשתפר בנושא, להתוודות על המעשים ולקבל עליו קבלות נוספות, אבל הכל מתוך הכרה במהות הדבר. אם אין את הפתיחות ה הראשונית שהוא מוכן להשתפר אין דרך לעזור לו. בודאי אם יש לכם ידיד קרוב שיכול לעזור הדבר רצוי וחשוב. בברכת התורה והארץ יהודה הלוי עמיחי מכון התורה והארץ
שאלה: יחסי אישות: לרב ממה שידוע לי ביחסי אישות ההלכה מתירה הכל מלבד שהגבר ינשק באותו המקום של האישה. על אף שההלכה מתירה הכל חוץ מזה, האם אין ענין להתנהג בצניעות מקסימלית ולא לחפש ריגושים חדשים שבגבולות ההלכה?
תשובה: מה שכתבת שהכל מותר, אינו מדוייק. עיין- ולגבי עצם שאלתך עיין- www.kipa.co.il ask show 290724-יחסי-אישות-בהלכה-ובאמונה,-למה-אומרים-דבר-והיפוכו
שאלה: סוכריות: הילדים קבלו סוכריות בשם Jelly bebds של חברה בשם Paskesz בהשגחת הרב איליאוויטש מסא פאולו, ללא אישור הרבנות הראשית לישראל, מה דין הסוכריות? בכבוד וב מראש
תשובה: קשה לדעת, שכן יש אלפי נותני כשרות בחו"ל צואין אפשרות לדעת מה רמתם. דבר שאין עליו אישור הרה"ר מעורר שאלה
שאלה: קרי לילה: רציתי לדעת מה עושים אם קמים לתפילה בנץ, ותוך כדי ההתארגנות לבית כנסת רואים קרי לילה?( נכנסים להתקלח? פשוט מנקים וזהו? מה עושים עם כל פרטי הלבוש מהלילה?) כי להיכנס להתקלח בבוקר זה בעיה גם כי נאחר לתפילה, ואם נהיה כנים המים קפואיים בשעות האלו. אשמח להסבר מה עושים, בימי חול ובשבת,
תשובה: בס ד וברכת ד מעיקר הדין יש לקנח במפה (אפשר מלית לחה או מגבת וכו). מי שיכול לקנח עם מעט מים עדיף, והמהדרים טובלים למרות שאין חובה. בברכת התורה והארץ יהודה הלוי עמיחי
שאלה: לימודים: יש לי מחר מבחן בתנ"ך על שמואל א פרקים א ג ו-ח,רציתי לבקש אם אפשר כשתסביר לי את הפרקים בצורה טובה כך שאני אבין את הפרקים מראש
תשובה: ב"ה, בשמחה, תתקשרי לפלפון 0527710491 אחרי השעה 16:00 דני ארגמן
שאלה: נגיעות בצימוקים: שמעתי הנחיה שהשנה לא כדאי לאכול צימוקים מפני הנגיעות הרבה השנה(גם לא מקליפורניה). האם זו המלצתכם? אם אפשר בכל זאת לבדוק את הנגיעות בצימוקים לבנים ושחורים, באיזו דרך אפשר? שאלה שניה- קיבלתי גרנולה עם אגוזים וצימוקים רבים שנאפו גם הם בתנור. האם אפשר לאכול בלי בדיקה נוספת למרות שסביר להניח שלא נבדקו לפני האפיה?
תשובה: מצ"ב הנחיות לצימוקים